Andrew Wommack inspireerib sind tänases saates
sirutuma välja tervenemise poole, mis kuulub sulle Jeesuses Kristuses.
Jumal tahab, et oleksid terve - see on evangeeliumi tõde.
Kohe aga on ka Andrew ise te ees.
Tere tulemast taas me saatesse!
Jätkan ikka teemal "Jumal soovib, et oleksid terve"
ja pole veel kaugeltki mitte omadega ühelpool.
Mul on sel teemal veel palju, mida jagada.
Olen rääkinud sellest,
et tervenemine on osa Jeesuse lepitustööst.
Jeesus ilmutas meile Jumala täiuslikku tahet,
mis tähendab, et Jumal pole kunagi see,
kes kellegi haigeks teeks või keda Ta kunagi ei tervendaks.
Jah, Piiblis on mõned juhtumid,
kus inimesed ise ei lasknud Tal end tervendada,
kuid Jumal polnud see, kes oleks nad haigeks teinud
või kes oleks keeldunud neid tervendamast.
Nii et, see kõik ilmutab meile Jumala täiuslikku tahet,
mis on ka kokku võetud Apostlite tegudes 10:38,
kus on öeldud, et Jumal võidis Jeesust Püha Vaimu ja väega,
nii et Jeesus käis mööda maad head tehes
ja parandades kõiki kuradi poolt rõhutuid.
Nad polnud mitte Jumala, vaid saatana poolt rõhutud.
On neid, kes õpetavad, et Jumal ei tervenda enam tänapäeval
ja kõik imed on jäänud minevikku ega kuulu meile.
See pole tõsi.
On inimesi, kes õpetavad,
et Jumal ise toob haigusi me üle otsekui karistusena
või ka kui armastuse väljendusena,
et muuta meid paremaks ja alandlikumaks ning murda meid.
Samas kui kõik need asjad takistavad sul terveks saamast.
Ühtlasi olen rääkinud ka sellest, miks kõik terveks ei saa.
Sest kui see on Jumala tahe, siis miks see ei sünni?
Kuid seda seetõttu, et Jumala tahe ei sünni automaatselt,
vaid me peame tegema Temaga koostööd.
Nii on ka inimesi, kes ei saa terveks,
kuna nad isegi ei usu, et nad võiks seda saada.
Ja nii nad ei saagi terveks.
On ka neid, kes ei oska uskuda tervenemisse
ega tea, mida Jumala Sõna selle kohta ütleb.
Nii ei saa nad teadmatusest osa sellest,
mis neile õigusega kuulub.
On ka neid, kes usuvad, et tervenemine on nende jaoks
ja nad on isegi saanud ilmutuse selle kohta,
kuid sellest hoolimata ei näe nad tervenemist sündimas.
Olen kasutanud näitena Matteuse 17. peatükki,
miks inimesed, kes ühtpidi usuvad
ja kes tegutsevad selle põhjal, mis on minevikus toiminud,
ei näe seekord siiski mingeid tulemusi.
Miks siis?
Jeesus puutus oma jüngrite puhul sama asjaga kokku,
kui nad ei suutnud ühest poisist, kel käisid teatud hood peal,
kurje vaime välja ajada.
Nad küsisid: "Miks me seda ei suutnud?"
ja Jeesus vastas neile Matteuse 17:20:
Teie nõdra usu pärast." (Ing.k: "Teie uskmatuse pärast.")
Mitte nõdra usu pärast nagu osa piiblitõlkeid seda ütleb,
vaid nende uskmatuse pärast.
Tahan eriliselt rõhutada Matteuse 17. peatüki 21. salmi,
millest ka täna õpetan.
Teadsite te,
et ingliskeelne NIV piiblitõlge jätab 21. salmi üldse vahele?
Seda pole NIV tõlkes!
Seal minnakse 20. salmi juurest kohe 22. salmi juurde.
Ma küll ei tea, miks, aga see on üks tohutult suur viga.
Seda, millest teile täna õpetan, pole NIV tõlgetes olemas.
Mul pole NIV tõlke vastu midagi - kasutan seda ka ise kui abiallikana,
kuid ma eelistan ikka Piiblit, kus on kõik salmid sees.
Kuid see selleks.
Jeesus ütles, et põhjus, miks jüngrid ei suutnud kurje vaime välja ajada,
peitus nende uskmatuses.
"Kui teil oleks usku sinepiivakese võrra
ja te ütleksite sellele mäele: Siirdu siit sinna!”, siis ta siirduks,
ja miski ei oleks teile võimatu."
Olen püüdnud viimastes saadetes tuua näiteid selle kohta,
et kui tõesti usud, et Jumal tahab, et oleksid terve
ja sul on kõige lihtsamgi arusaam sellest,
et sul on meelevald kõnelda oma haiguse vastu,
siis kui sul on kasvõi natukenegi usku -
sinepiivakse jagu usku,
siis sellest piisab, et äratada üles surnuid,
näha pimedate silmi avanemas jne.
Küsimus pole selles, et sul pole usku,
vaid selles, et su uskmatus nullib selle olemasoleva usu.
Tõin mõni saade tagasi selle kohta ka teatud näiteid,
kuidas tõmbasin näiteks ühe ratastoolis oleva inimese püsti
ja ta kukkus selle peale silmili maha.
Osad võivad nüüd öelda: "Sul polnud sellesse usku!"
Oli ikka küll, sest muidu ma poleks ju midagi sellist üldse teinudki!
Ma ootasin ikka imelisi tulemusi, kuid kui see mees näoli kukkus,
mõtlesin hirmuga, mida teised minust arvavad
ja kas ma äkki isegi kohtulugu endale kaela ei saa?
Läbikukkumine sirendas samuti silme ees.
Kogu see uskmatus nullis ära kogu mu usu,
nii et ma ei saanud õiget tulemust.
Vastupidiselt Smith Wigglesworth'ile, kel oli analoogne kogemus,
kuid tema jäi endale kindlaks ja uskus vaid,
tänu millele ta nägi ka tervenemist toimumas.
Ehk siis, see on see, millest Matteuse 17:20 räägib.
Küsimus pole selles, et sul pole usku,
vaid selles, et sul on sellele lisaks ka uskmatust,
kuna enamus meist on ikka nii kinni selles maises maailmas.
Järgnevat öeldes ei kritiseeri ma arste, medõdesid või kedagi teist,
aga mu enda kogemustele tuginedes erinevate rahvahulkade ja inimestega,
olen leidnud, et medharidusega inimestel
on raskem tervenemist vastu võtta, kui kellel iganes teisel.
Tõsiselt kohe.
Tundub, et nende jaoks on see kohe täiega raske.
Miks ma seda arvan?
Need arstid, medõed jne., kes on minu juures käinud,
usuvad küll, et Jumal tahab tervendada
ja usuvad kõike seda, millest ma räägin.
Nad teavad seda kõike ega ole selle vastu.
Nad võtavad igati kuulda, millest ma räägin
ja ometi on neil võrreldes teistega palju raskem tervenemist vastu võtta.
Usun, et põhjuseks on see, et neid on nii palju koolitatud
ja nad on kuulnud kõike muud nii palju,
mis pole tingimata halb või patune asi, aga mis on lihtsalt maine.
Kõik see, mida nad kuulevad minult ja mujalt, pole tasakaalus.
Arstiteaduses ei õpetata: "Kui sellist olukorda näete,
siis see tähendab, et see inimene sureb,
kui ta just pole usklik ja kui ta just ei looda Jumala peale
või kui just usk ei tule mängu."
Neile ei õpetata midagi sellist,
Neile öeldakse:
"Kui midagi sellist näete, on nad surnud!"
"Neile on veel nädal, kuu või mis iganes aeg jäänud."
Nii õpetatakse neile asju, mis pole iseenesest deemonlikud,
aga kus samas ei arvestata Jumala väega.
Kui aga kuulad vaid maist õpetust,
tasakaalustamata seda tõsiasjaga, et Jumalaga koos on kõik võimalik,
siis muutub see uskmatuseks.
Arstid ja medõed on saanud uskmatuse vallas kõva kooli.
Neile on õpetatud,
et inimene ei saa võitu haiguste ja surma üle
ja ainus viis, kuidas sellega toime tulla,
on nii või naa.
Kogu see uskmatus aga takistab neid uskumast.
Nii et, nad võtavad küll vastu selle, millest ma räägin
ja neil võivad olla samad väärtused,
kuid kogu nende arstialane väljaõpe nullib selle ära.
Samas on see ületatav.
See lihtsalt nõuab jõupingutusi.
Muide, lihtsam on kirjutada tahvlile, kuhu pole kunagi varem kirjutatud,
kui võtta ette täiskirjutatud tahvel ja pühkida see puhtaks,
et saada sinna midagi kirjutada.
Nii on ka ühtpidi inimestega, kes on teatud vallas väga koolitatud -
nende südamesse on teatud asjad juba kirja pandud,
mis tuleb ära pühkida, et saada sinna midagi head kirjutada.
See ei puuduta muide vaid medharidusega inimesi.
See puudutab meid kõiki,
sest me oleme nii läbiimbunud tänapäeva kultuurist ja mõtteviisist.
Teadsid sa,
et eelnevatel põlvkondadel polnud internetti, raadiot, telekat
ja ajakirju.
Kõiki neid asju, mis me ellu sisse sõidavad.
Tänapäeva inimesed on ainult ninapidi nutiseadmetes,
panemata neid hetkekski maha.
Nad ei võta hetkegi, et vaid lihtsalt olla ja mõelda.
Rääkimata vaikseks jäämisest, et Jumal saaks neid puudutada.
Nad on pidevalt pommitatud mitte Jumala,
aga selle maailma süsteemide poolt,
mis söödavad neile ette vaid kõike negatiivset,
sest see on see, mis müüb.
Nii oleme me pommitatud kõige maise poolt,
millest osa asju on lausa deemonlikud ja kurjad,
kuid millest palju ongi lihtsalt lihalik ja maine.
Samas vahet pole, kumb see on, sest Roomlastele 8:6 ütleb:
"Sest lihalik mõtteviis on surm, Vaimu mõtteviis aga elu ja rahu;
seepärast et lihalik mõtteviis on vaen Jumala vastu,
sest ta ei alistu Jumala Seadusele ega suudagi seda."
Nii et, see ei pea olema totaalne patt või Jumala hülgamine -
piisab vaid lihalik olemisest.
Piisab vaid sellest, kui oled täis tuubitud
kõike seda maist humanistlikku värki,
mis lokkab tänapäeva maailmas
ja võid kindel olla, et see toodab uskmatust,
mis nullib ära su usu ega lase sul uskuda.
Sest imede nägemiseks piisaks vaid tibatillukesest usust.
Küll aga peab tegu olema puhta usuga,
mis pole lahjendatud ega mürgitatud selle maailma asjade poolt.
See on see, millest Jeesus Matteuse 17:20 rääkis,
öeldes seejärel salmis 21 midagi hämmastavat.
Salmis, mida osades piiblitõlgetes pole.
Peale seda, kui Ta oli öelnud,
et piisab vaid sinepiivakese suurusest usust,
et kukutada mägi merre,
ütles Ta salmis 21:
"See tõug ei lähe välja millegi muu kui palve ja paastumisega.”
Nii et, sinepiiva suurusest usust piisab,
et näha suuri imesid sündimas
ja siis Ta ütles, et selle olemasolust hoolimata
ei lähe see tõug välja millegi muu kui palve ja paastumisega.
On see alles väljaütlemine!
Olgu alustuseks öeldud, et ma arvasin aastaid,
et jutt käis teatud sorti deemonitest.
Sest Jeesus ütles seda loo kontekstis,
kus ühe mehe poeg oli deemonitest vaevatud,
kelle tõttu sel poisil käisid erinevad hood peal.
Nii arvasin ma, et salm 21 räägib erinevatest deemonitest,
kellest osade välja saamiseks tuleb palvetada ja paastuda
ja saada teisigi nõustuma selle looga, et saada need deemonid välja.
Kuid olles kasvanud Jumalas, olen mõistnud,
et meil on meelevald saatana üle, kes on tegelikult üks suur null
ja kes ei saa teha meile mitte kui midagi,
kui me temaga koostööd ei tee.
Nii olen mõistnud, et salm 21 ei räägi teatud tõugu deemonitest.
Pole ühtki deemonit, kellega eales kokku põrkad,
kelle tõrjumiseks ei piisaks Jeesuse nimest ja usust sellesse.
Ja kui peaksidki vajama midagi enamat -
enamat, kui Jeesuse nime ja usku sellesse,
et see deemon välja saada,
siis peaksid olema küll surnud,
sest eelpool mainitule pole enam midagi lisada.
Salm 21 ei räägi teatud sorti deemonitest,
kes peaks lahkuma vaid palve ja paastu peale.
Jüngrid küsisid: "Miks me ei saanud neid välja ajada?"
ja Jeesus vastas: "Tänu oma uskmatusele."
Uskmatus on selle lause määravaks sõnaks
ja nii ütleb salm 21 selle uskmatuse kohta,
et see ei lähe välja millegi muu kui palve ja paastumisega.
See aga muudab kogu loo mõtet!
Sa ei palu ja paastu selleks,
et saada saatana üle rohkem jõudu ja meelevalda.
Tänu usule Jeesusesse on sul see meelevald juba olemas.
Punkt.
Palve ja paastumine ei anna sulle rohkem võimu saatana üle
või suuremat ligipääsu Jumalale.
Palve ja paastumine hoopis pehmendab su südant
Jumala suhtes.
Räägin sellest hiljem lähemalt,
aga palve ja paastumine lülivad su välja maailmast,
aidates sul keskenduda Jumalale.
Roomlastele 10:17 ütleb:
"Nii tuleb siis usk kuuldust, aga kuuldu Kristuse sõna kaudu."
Nõnda nagu uskmatus tuleb sellest, kui keskendud selle maailma asjadele.
Hajutatud tähelepanu aga ei ole efektiivne.
Kuulen sageli inimesi ütlemas: "Oo, nad teevad mitut asja korraga!"
Mitme asja korraga tegemine aga tähendab seda,
et teed mitmeid asju kehvasti.
Tean, et paljudele ei meeldi seda kuulda,
kuid ma tõesti usun seda.
Paulus ütles Filiplastele 3:13, et on vaid üks asi, mida ta teeb.
Kui tahad tõesti olla edukas
ja saavutada oma täispotentsiaali ükskõik, mis valdkonnas,
pead sa ka keskenduma sellele.
Laseri tugevus peitub tõsiasjas, et see keskendub vaid ühele punktile.
Olümpiavõitjad ei tee mitte kõike hästi,
vaid nad keskenduvad ühele asjale.
Kui tahad tõesti saavutada suurepäraseid tulemusi,
pead keskenduma vaid ühele asjale.
Sest enda jagamine mitme asja vahel on kui valguse hajutamine,
mis kaotab ka laseri teravuse.
Kui teed sadat asja korraga, teed neid üsna kehvasti.
Aamen.
Paljusid võib see mõte häirida, kuid ma tõesti usun sellesse.
See on piibellik printsiip,
et sul on vaid üks võimalus saavutada oma täispotentsiaal.
Seetõttu ei saa sa teha kõike,
aga sa pead keskenduma vaid teatud asjadele.
Kui palvetad ja paastud
ja tegu on eheda ning mitte religioosse palvega,
siis tõeline suhtlus Jumalaga lülib kogu ülejäänud maailma välja.
Sa saad jätta kõik oma mured Tema hoolde.
Sa ei ammuta telekast ja raadiost,
vaid keskendud palvetades ainuüksi Jumalale.
Oled elavas ühenduses Temaga ja kuulad Teda.
Ammutad kõike positiivset Temalt,
mitte maailmast, mis on täis kõike negatiivset ja surmavat
ja mida meile sõna otseses mõttes pähe määritakse.
Kui palvetad tõeliselt, on su fookus Jumalal
ja mitte maailmal.
Nii saab ka kogu maine uskmatus, mis takistab su uskumist, välja juuritud
See tee, mis saatanal oli su ellu, hakkab kokku kuivama
ja su sinepiiva-suurune usk saab puhastatud.
Ma pole kindel, kas see ka suuremaks muutub,
kuid tugevamaks ehk küll.
Ma ei usu, et me usk võiks üha enam ja enam kasvada.
Usun, et meil on oma usumõõt, mis meile on antud,
kuid me saame puhastada seda ja lasta sel muutuda tugevamaks.
See on kui teega -
mida kauem teepakki tassis hoiad, seda kangemaks see tee muutub,
kuna üha enam teed imbub vette.
Kui aga valad sinna vett juurde, muutub see lahjemaks.
Nii saad muuta ka oma usku tugevamaks või lahjemaks,
kuigi usun, et meile kõigile on antud Jeesuse Kristuse usk.
Nii minul kui sinul on usku, kuid probleem on selles,
et maailma mõjud lihtsalt lahjendavad seda.
Kui aga palvetad, oled maailmast lahti ühendatud.
Olgu siinkohal samas öeldud, et on nii õiget kui vale palvetamist.
Kui ketrad vaid teatud päheõpitud mõtteid ja palveid,
suunamata oma tegelikku tähelepanu Jumalale,
siis omamata seda isiklikku kontakti ja kuulmata, mida Jumal sulle ütleb,
pole tegu tõelise palvega.
Kui aga tõeliselt palvetad ja oma meeled Jumalale koondad -
enamaks kui vaid sekundi jagu...
Kui veedad palves ja Jumala ligiolus 30 minutit või tunni,
siis see muudab su mõtteviisi kõige osas.
Kui oled kõikväelise Jumala ligiolus ja Ta ütleb sulle, et Ta armastab sind
ning sa koged Ta meelehead su üle,
siis minnes peale seda tagasi maailma keskele,
kus keegi üteb sulle, et sa ei meeldi talle
ja ta peab sind imelikuks,
siis sa reageerid sellele totaalselt teisiti.
Sest sa oled olnud kuningate Kuninga ja isandate Issanda ligiolus
ja Tema armastab sind.
Seega, mis vahet seal on, kui keegi peakski sind siis tõrjuma.
Jumala ligiolu muudab kõike.
Palve ja paastumine viivad su tähelepanu Jumalale
ja su usk saab selle läbi puhastatud,
sest see ei seisa enam silmitsi igasuguse jama, uskmatuse,
kahtluste, hirmude, vihkamise, ebamoraalsuse ja perverssustega,
mis maailmas igal pool võimust võtavad.
Sama lugu on paastumisega,
sest selle kaudu pöördud eemale maisest sfäärist.
Isegi toidust, mis on hädavajalik,
mõistes, et "inimene ei ela üksnes leivast,
vaid igast sõnast, mis lähtub Jumala suust.” (Mt.4:4)
Nii et, kui keskendud Jumalale, saab ka su usk puhastatud
ja vabaks kõigest muust jamast.
Kui paastud Jumala poolt ette nähtud moel,
siis pole küsimus lihtsalt toidust loobumises,
vaid sa loobud toidust seetõttu, et oled nii keskendunud Jumalale
ja otsid Teda kogu südamest ning kõige täiega,
nii et sa isegi ei söö.
Sa pühendad söömisele mõeldud aja Jumala otsimisele, palvetamisele
ning Tema Sõna uurimisele.
Jesaja 58 räägib väga selgelt Jumalale meelepärasest paastust.
See on nii palju enamat, kui vaid toidust loobumine.
See on iseendast loobumine ja enda üleandmine.
Samas on inimesi, kes seda ei mõista.
Nad võivad kuulda kellegi tunnistust, kes paastus
ja kes sai mõne ilmutuse või nägi inglit ilmumas
ja kelle elu jaoks Jumal andis plaani järgnevaks 6 kuuks.
Nad kuulevad seda kõike ja mõtlevad: "Hakkan ka paastuma!"
Ja nad hakkavadki,
kuid on juba esimese päeva lõunaks täiesti närvilised ning tujust ära.
Pea valutab ja olemine on täiega nullis.
Ei mingit ilmutust inglist ega kananahka ihul
ja nad ütlevad: "See pole üldse nii nagu seal telesaadetes räägitud!"
ja nad annavad alla, öeldes: "Las linnud paastuda!"
Jah, on paaste, mille käigus sa võid kogeda midagi üleloomulikku,
kuid tuginedes Jesaja 58. ptk.'le ja mitmele muule kirjakohale,
ei ole paastu eesmärk sulle häid tundeid tekitada
või ingellikke külastusi pakkuda.
Selle eesmärk on panna maha oma lihalik loomus,
mis on nii mõjutatav maailma ja uskmatuse poolt.
Nii ütled sa oma ihule: "Ihu, sa ei valitse mu üle!
Otsustan elada ja käia usus ning mitte nägemises."
Küsimus pole oma meelte eitamises ja nende mitte kasutamises.
Jumal on andnud need meile, kuid need ei saa kontrollida me elu.
Meie seesmine inimene ja süda peavad valitsema me üle,
mitte me lihalik loomus.
Seetõttu ongi vaja paastuda, sest kui paastud, tegeled oma isuga,
mis on üks tugevamaid meeli, mis sul on.
Inimesed on toidu nimel teisi isegi maha löönud.
Nälja tõttu on teisi inimesi isegi söödud.
Nälg on üks tohutu jõud
ja samas su viiest meelest ainus, mida on kõige kergem "närvi ajada".
Paljud meist ei suuda olla pikki tunde söömata,
mistõttu, kui hakkad paastuma,
hakkab su keha esimese päeva lõunaks kisendama
ja kõht korisema.
Enesetunne on halb ja su keha kisendab: "Ma suren!",
samas kui sa ei sure midagi.
Sa võid ka 40 päeva söömata olla,
enne kui su ihu hakkab iseennast sööma.
2-3 päeva toiduta pole midagi hullu.
Jah, sa ei saa elada enam kui 3 päeva ilma veeta,
ilma, et sa ei kahjustaks oma ihu.
7-9 päeva ilma veeta toovad kaasa juba surma.
Nii et, kui paastud, tee seda targasti ja uuri ka vastavat kirjandust,
sest ma olen näinud inimesi, kes on endale liiga teinud,
kuna pole teadnud paastumise õigeid põhimõtteid.
Fakt aga on see, et 1-2 päeva ilma toiduta sind ei tapa,
kui jood samal ajal vett.
Samas su ihu muidugi arvab, et oled suremas
ja seda seetõttu, et siiani on kontroll olnud su ihu käes.
Samas, kui sa püüad nüüd anda kontrolli oma vaimsele inimesele
Nii et, kui hakkad paastuma, kisendab su ihu: "Ma suren!"
Sina aga ütle: "Ihu kallis, ma olen nüüd kaks päeva toiduta."
Ihu vastu: "Kaks päeva? No siis suren ma kohe kindlasti!"
Sa ütled: "Kolm päeva!" Ihu: "Kolme päeva ma küll ei suuda!"
Sa ütled: "Neli päeva!"
ja korraga su ihu mõistab, et kui ta tahab üldse ellu jääda,
on tal targem suu kinni panna ja lõpetada vastupanu.
Nii ka ihu alistub ja saab aru,
et 3-4 päeva ilma toiduta ei teinudki talle lõppu peale.
Kõige sellega ületad sa ka piiri, kus ihu püüab valitseda su üle.
Peale 3-4 päeva paastumist jõuad punkti,
kus sa ei tunnegi enam nälga ja vajadust toidu järele.
Ning sul on kontroll oma ihu üle.
Ja kui sa siis ütled: "Ihu, tõsta oma käed ja kiida Issandat!",
siis selle asemel, et ihu mõtleks: "Mida küll teised sellest arvavad?",
ütleb ta tänu sellele, et oled alistanud ta paastu läbi:
"Et siis, sa tahad, et tõstaksin oma käed?"
Kui ütled: "Valu, sa lahkud Jeesuse nimel!"
ja su ihu vastab: "Aga ma tunnen ikka valu!",
siis sa ütled: "Ihu, joondu mu öelduga!"
Ja ihu vastab: "Jaa, ma mäletan veel seda paastu...
Valu, lahku!"
Su ihu nõustub sinuga ega pane sulle enam vastu.
Nii et, paastumise ja palve kaudu pöörad sa oma tähelepanu maailmalt,
kus saatan toidab sind igasugu hirmude ja kahtlustega
ning pöörad oma pilgu Jumala peale.
Kui teed seda korralikult.
Sest on olemas ka religioosset palvetamist ja paastumist.
Kui aga teed seda õigesti, on palve ja paast ainukesed asjad,
mis aitavad sind üle uskmatusest, millest Matteuse 17:20-21 räägib.
Mu aeg on tänaseks läbi,
mistõttu pean jätkama selle teemaga järgmine kord.
Siis tahan ka õpetada erinevatest uskmatuse liikidest.
Mul pole selle kinnituseks küll ühtki piiblisalmi,
nii et seda võib siis ka nimetada Andrewloogiaks.
Aga kui Jeesus ütles Matteuse 17:21: "See tõug", rääkides uskmatusest,
siis see viitab sellele, et uskmatust on mitut sorti.
Olen ise võtnud selle kokku kolme erinevasse kategooriasse
ja räägin, kuidas nendega toime tulla.
Kuid see uskmatus, mis Jeesuse jüngrites peitus
ja mis ei lasknud neil ajada välja kurje vaime sellest poisist,
tuli välja vaid palve ja paastu kaudu.
Usun, et kui seda mõistad, saad ka aru, miks kõik ei saa terveks.
Mul on sel teemal veel palju jagada.
Samas olen juba palju jaganud
ja kui seda kõike mõistaksid ning oma ellu rakendaksid,
muudaks see ikka väga palju tulemustes, mida igatsed näha.
Olgu taaskord öeldud, et ma ei mõista ka kõike
ja õpin ise samamoodi.
Mu ümber on olnud haigeid, kes on surnud
ja ma ei usu, et see olnuks Jumala tahe.
Või las ma öelda seda teisiti -
ma tean, et see polnud Jumala tahe.
Samas me tegime kõik, mida oskasime
ja minu arusaamist kohaselt nad poleks pidanud surema,
kuigi surid.
Nii et ma ka õpin alles.
Kuid kõik, mida olen juba õppinud, see ka toimib mu elus
ja seetõttu usun, et neist võib ka sulle abi olla.
Nii et, kuula ära järgnev reklaamipaus ja võta meiega ühendust juba täna.
Andrew raamat: "Jumal tahab, et oleksid terve"
on tellitav me kodulehe kaudu.
Kasuta tellides koodi T-330.
Sama materjal on saadaval ka õppematerjalina.
Kasuta tellimisel koodi T-430.
Kogu õpetusseeria on tellitav ka CD'dena või DVD'dena.
Tellimisinfo on nähtav ekraanil.
Või sa võid tellida endale kõik need materjalid koos.
See "Parema tervise pakett" kätkeb endas kas CD'sid või DVD'sid
raamatut ja õppematerjali
pluss "Tervenemisteekonnad" 1-2. osa
ja tervenduspiiblisalmide CD'd.
See pakett on samuti tellitav ekraanil oleva kodulehe kaudu.
Kolmas õpetus samast seeriast: "Miks kõik ei saa terveks?"
on samuti tellitav me kodulehe kaudu.
Tellimisinfo on nähtav ekraanil.
Ekraanil on Andrew Wommacki teenistuse kontakandmed.
Lisaks sellele tahame tuua välja Andrew eesootavad konverentsid.
Pane need ajad kalendrisse kirja, tule kohale
ja lase Jumala Sõnal muuta oma elu.
Täpsem ja värskem info on leitav Andrew kodulehelt www.awme.net
Igal suvel toimub ka meie suvine pere piiblikonverents,
mille info on samuti leitav meie kodulehelt.
Hetkel ekraanil kõlav reklaam puudutab kutset perelaagrisse,
mis toimus juba aastaid tagasi.
Olen põnevil neist laagritest, kus käib alati väga palju rahvast.
Ühtlasi osaleb seal palju erinevaid külalisi ja külaliskõnelejaid.
Laagris on erinevad majutusvõimalused.
Laagri koduleht on nähtav ekraanil, nii et tutvu sealse infoga.
See on hea üritus, millest osa võtta.
Sain 20 aastat tagasi sclerosis multiplex'I diagnoosi.
Mul tekkisid peale igat söögikorda tohutud kõhuvalud.
Arst ütles, et põseluud on lamedad ja ninaluud polnud üldse näha.
Ühtlasi puudus mõlema käe väikestel sõrmedel kolmas lüli.
Otsustasin põgeneda Jumala eest,
sest ei tahtnud,
et kellelgi võiks olla nii palju kontrolli mu üle.
Ma ei tahtnud enam kunagi haiget saada.
Ta ribid ja muud siseelunid lömastatud.
Tal oli mitmeid teisigi tõsiseid vigastusi.
Medõde ütles mu naisele,
et temast nooremadki inimesed surevad.
Seeria "Jumal tahab, et oleksid terve" jätkub järgmises saates.
Muuda oma elu
Muuda maailma
Andrew Wommacki teenistus
Tõlge: Anne-Ly Raukas